### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 14. december 2022 om magistratsbehandling af forslaget.

Sagen bedes tilbagesendt byrådet via Magistraten.

###

Beslutningsforslag fra KF

Hvert år dør adskillige af byens hjemløse. De har måske ikke en tæt kontakt med familie, men har gennem årene været en del af et fællesskab på gaden og på byens mange væresteder; familie har mange former.

Efter livet har vi minderne sammen, men hvor er det man kan finde rummet til at huske og mindes sammen. Mindes de mennesker der ikke levede sit som de fleste. Byens hjemløse er en del af vores by og vi ønsker at der bliver plads til de kan mindes også i det fællesskab de var en del af.

Blandt byens hjemløse og social udsatte er der et bånd der knytter dem sammen, et fællesskab. Når en af dem går bort, mangler én af fællesskabet.

Kirkegården er et naturligt sted at gå hen for at mindes, men det kan være en kirkegård langt væk, og ikke i det nærmiljø hvor fællesskabet har været.

Et mindested hvor der er plads til eftertænksomhed kan være det sted hvor man kan mødes for at mindes et menneske som har betydet noget i deres liv, det kan være både familie og fællesskabet det enkelte menneske har haft i [adresse]. Et sted med en skulptur hvor der er plads til at sende dem som var engang, en hilsen, en oase til minder.

• Det Konservative Folkeparti foreslår derfor at der etableres et mindested på [adresse] med en skulptur hvor det er muligt at mindes de af byens social udsatte der er gået bort.

• At [adresse] sætter et areal til rådighed

• Forvaltningen afsøger fonde, donationer fra virksomheder og private til etablering af stedet

• Der laves en arbejdsgruppe med repræsentanter fra SAND, de hjemløses organisation, bruger af Værestederne, forvaltninger, organisationer der har viden på området som sammen beslutter hvordan stedet skal se ud.

På vegne af Det Konservative Folkeparti

Silje Thygesen.